ming030890/wiki-yue-high-quality huggingface dataset:
厄利孔20毫米機炮

厄利孔20毫米機炮（英文：Oerlikon 20 mm cannon），係瑞士奧利崗公司開發嘅一種小口徑機炮。響第二次世界大戰嗰陣，呢種火炮被德國、美國、英國、日本等等嘅國家廣泛採購同埋仿製，既被用作航空機炮，亦都被用作水面艦艇嘅防空炮。

史
第一次世界大戰期間，一個德國人萊因霍爾德·貝克（Reinhold Becker）開發咗一種20毫米口徑嘅機關炮。1919年，一間瑞士公司買咗個設計方案，後嚟呢間公司俾厄利孔公司收購，厄利孔以貝克嘅設計為基礎，響二戰之前開發出FF、FFL、FFS等多個版本嘅20毫米機炮，後嚟又分別以FF同FFL為基礎開發九九式一型、二型航空炮；日本陸軍就以FFL為基礎開發咗九四式20毫米機關炮，德國亦都研究出MG_FF機炮，英國陸軍又將部分厄利孔用作防空武器。1935年，美國海軍買咗厄利孔機炮嘅早期版本，響1942年開始用。
時至今日，孟加拉、菲律賓同洪都拉斯重保留咗少量嘅20毫米厄利孔機關炮。

設計
厄利孔機關炮採用嘅係提前擊髮式（advanced primer ignition，API）後座作用。
呢種機關炮好易上手，響30秒之內可以換完炮管。大部分厄利孔機炮都使用簡單嘅環形瞄準具，亦都有少量嘅機炮裝備咗由麻省理工學院設計嘅Mk.14型瞄準裝置。1944年9月，美國開始測試雙聯裝嘅版本。二戰末期，雙聯裝甚至四聯裝嘅版本開始取代單裝厄利孔，其中有尐甚至有動力聯動系統，重可以用Mk51指揮儀同埋操縱桿操縱。
厄德爾省

厄德爾省（土耳其文：Iğdır ili）係土耳其嘅其中一個省，首府厄德爾。
北山修

北山修（1946年6月19號—）係日本精神科醫生，京都府立醫科大學畢業，做過日本精神分析學會會長。做緊白鷗大學校長。好音樂，亦以填詞人出名，至出名作品有風，好多同加藤和彥合作。
著作甚多，以精神分析同文化為主。
北島祐二

北島祐二（2000年8月4號—）係日本足球員，打中場位置，效力福岡黃蜂。
北島三郎

北島三郎，係日本嘅一個男歌手同埋演員，亦係日本出名嘅大馬主。

口頭禪
美國有爵士樂、法國有香頌、日本有演歌。
北島義生

北島義生（1975年10月29號—）係日本足球員，司職中場，效力過Guangdong Hongyuan，大分三神，水戶蜀葵，甲府風林，及湘南比馬。
土登嘉措

土登嘉措（西藏話：ཐུབ་བསྟན་རྒྱ་མཚོ་，1876年6月27號—1933年12月17號），西藏人，係藏傳佛教格魯派嘅第十三世達賴喇嘛，任期由1879年到1933年。
1911年，大清發生辛亥革命，喺拉薩宣布西藏脫離大清獨立。佢做西藏領導人期間，做過好多次改革。佢俾西藏獨立運動人士睇成係西藏獨立嘅先驅。

細個經歷
響1876年佢出世響一個普通農民家庭，係屋企入面嘅老四。佢響1878年畀人認定係達賴喇嘛轉世靈童，法名叫阿旺洛桑土登嘉措季卓曲傑南嘉（ངག་དབང་བློ་བཟང་ཐུབ་བསྟན་རྒྱ་མཚོ་འཇིགས་བྲལ་ཆོས་ཀྱི་རྣམ་རྒྱལ་），隨即佢嘅家族畀封做貴族，叫朗頓家族。響1879年，只有三歲嘅佢正式做咗達賴喇嘛，由十世達察呼圖克圖攝政。響細個嘅時候識咗嚟自俄羅斯嘅阿格旺多傑。1886年，達察呼圖克圖圓寂，由九世第穆呼圖克圖繼續攝政。
土田玲央

土田玲央 ，係日本嘅一個男配音員。

配音作品一覽
呢個表唔完整，歡迎加料。
土瓜灣體育館

土瓜灣體育館，香港室內體育館之一，喺土瓜灣下鄉道六十六號，英文叫To Kwa Wan Sports Centre。行政上歸九龍城區。設施有籃球場、排球場、投球場、羽毛球場、活動室、壁球場、乒乓球檯、健身室。
館一九八七年十月開張，歸康樂及文化事務署管。
土田尚史

土田尚史（1967年2月1號—）係日本足球員，司職守門員，效力過浦和紅鑽。
土生葡人

土生葡人（粵拼：tou2 sang1 pou4 jan4；Macanese），又叫澳門土生葡人，澳門葡萄牙人後代，有啲定居咗幾百年。佢哋未必係直由葡萄牙來，而係經歷多年，喺葡萄牙印度、南洋或其他殖民地來。當中唔少多族通婚，好多混血，以唐人為甚，甚至有日本等血統。現時土生葡人喺澳門有成五、六千人咁上下。
加治真弓

加治真弓（1964年6月28號—）係日本足球員，踢後衞，曾經喺1981～1991年間為日本女子足球代表隊出場48次。佢代表日本參加過1991年FIFA女子世界盃。
加法器

加法器（英文：adder）係一種做加法嘅數碼電路。喺好多嘅電腦或者處理器入面嘅算術邏輯單元（英文：arithmetic logic unit，簡稱ALU）入面都有用到加法器。
加泰羅尼亞文維基百科

加泰羅尼亞文維基百科，係維基百科協作計劃嘅加泰羅尼亞文版，目前喺各種語言嘅維基百科計劃中，規模排名第15。計劃響2001年開始，去到2012年6月，有超過373,000篇文。
加泰隆尼亞

加泰隆尼亞（粵拼：gaa1 taai3 lung4 nei4 aa3，加泰隆尼亞文：Catalunya）係歐洲伊比利半島東北面嘅地區，舊時屬阿拉貢王國，之後做咗西班牙自治區，即係加泰隆尼亞自治區，首府巴薩隆拿。2017年10月27號，加泰隆尼亞自治區政府正式宣佈獨立，建立加泰隆尼亞共和國，不過唔受西班牙同國際承認。

早期
加泰隆尼亞嘅歷史可以追溯到9世紀，法蘭克王國卡洛林王朝嘅巴薩隆拿伯國，統治者巴薩隆拿伯爵逐漸擴展佢嘅影響力，吞併週圍嘅伯國，亦逐漸擺脫法蘭克王國嘅管治，1162年成立加泰隆尼亞公國，兩年後嘅1164年巴薩隆拿伯爵繼承咗阿拉貢王國王位，做阿方索二世，令加泰隆尼亞納入咗阿拉貢。
1469年，卡斯提亞王國女王伊莎貝拉一世同阿拉貢王國國王斐迪南二世結婚，令兩國合併做西班牙王國，而加泰隆尼亞仍有一啲自治權。
18世紀頭西班牙王位繼承戰爭，加泰隆尼亞因為企錯邊，最後畀打贏咗嘅菲臘五世取消自治權。

近代
1933年，加泰隆尼亞有返自治權，但1939年佛朗哥打贏西班牙內戰再次收返自治權，到1978年再攞返自治權，做西班牙其中一個自治區：加泰隆尼亞自治區。

獨立運動
多年嚟，加泰隆尼亞人積極參與獨立運動。加泰隆尼亞民族主義者希望令加泰隆尼亞切斷同西班牙嘅隸屬政治關係，成為一個獨立共和制主權國家。

討論
加泰隆尼亞脫離西班牙可以有完全財政自主同主權。然而獨立係咪等同脫離歐元區，失去歐盟公民身分，係主要爭議（2014年蘇格蘭獨立公投結果，蘇格蘭留英同一原因）。
加法單位

喺代數入面，一個有加法嘅集合裡面，加法單位係指一種元素，佢加任何元素都會出返。
加泰隆尼亞人

加泰隆尼亞人（粵拼：gaa1 taai3 lung4 nei4 aa3 jan4，加泰隆尼亞文：Catalans）係歐洲地區嘅一個民族，而家主要生活喺加泰隆尼亞。
加泰隆尼亞文

（加泰隆尼亞文：català；卡斯提亞文：catalán），又叫做華倫西亞文（加泰隆尼亞文：valencià），係印歐語系羅曼語族嘅語言，係安道爾、西班牙三個自治區：加泰隆尼亞、華倫西亞同埋巴里阿利群島嘅官方語言；喺阿拉岡、意大利嘅薩丁尼亞島同一啲法國地方都有人識講。目前大概有1,000萬人識講，主要集中喺西班牙、安道爾同埋法國。
加泰語其實比起西班牙文，較爲接近葡萄牙文、意大利文。同以上三隻羅曼語族嘅語言一樣，加泰文喺詞彙上，會有陰陽性之分（Masculí/Femení）。譬如Hora（時間）一字，係陰性嘅。
「香港人」hongkonguès一詞同英文Hongkonger一詞一樣，都係近代先出現嘅字眼，但普遍所見加泰文嘅文章，會以hongkonguès稱呼，單數女性則係用hongkonguèsa。
加泰文喺動詞上，同一個時態已經會有六種型態去分指唔同嘅代詞（即係你、我、他、你哋、我哋、佢哋），所以多數可以省略代詞，不過就算用咗都唔算錯。
以「Jo sóc de Hong Kong.」爲例，當中「Jo」意指「我」嘅意思，而「sóc」意指「係」，可以理解爲喺英文裏面嘅「am」。
文法上，粗略理解，代詞分陰陽性，同各自嘅單數眾數。共四種型態。
名詞只會有單數眾數之分，性別就係已經定好，需要記住佢哋嘅陰陽性先。
而動詞就每個時態六種型態，你我他三種代詞嘅型態外，再加你哋我哋佢哋三種。但唔分陰陽。
史提芬·拿殊

史提芬·莊·拿殊（英文：Stephen John Nash，1974年2月7號—）係加拿大職業籃球員，司職控球後衛，效力過鳳凰城太陽同埋達拉斯牛仔。2012/13球季轉投洛杉磯湖人。
2015年3月21號，長期受傷患困擾嘅拿殊宣佈退役。佢職業生涯一共貢獻10335次助攻，僅次於莊·史托頓同謝遜·傑特。而佢嘅生涯罰球命中率就係全聯盟最高（3360射3038中，90.42%）
2020年開始，拿殊擔任布碌侖籃網教練。
史提夫·禾茲尼亞克

史提夫·禾茲尼亞克（英文：Steve Wozniak，1950年8月11號—），係美國電腦工程師，蘋果電腦其中一位創辦人，研發Apple I同Apple II。
史提夫斯頓

史提夫斯頓（英文：Steveston）係加拿大卑詩省列治文一個社區，前身係1880正式得名嘅史提夫斯頓鎮。
史提夫斯頓最出名嘅景點係漁人碼頭（Fisherman's Wharf）。而係當地華人嘅口語裡面，「漁人碼頭」可以指漁人碼頭本身或者碼頭所在嘅史提夫斯頓區。
史提夫布斯美

史提夫布斯美（Steve Buscemi，出生名Steven Vincent Buscemi，1957年12月13號—）係一位美國演員同埋電影導演。佢演出過好多部荷里活同獨立電影，包括《紐約故事》、《落水狗》、《絕世天劫》、《黐孖妹》、《大魚奇緣》。佢出名喺高安兄弟嘅電影裏面有份演出。
佢2010年至2014年喺被人大讚嘅劇集《酒私風雲》裏面飾演主角Nucky Thompson，幫佢贏到兩個美國演員工會獎、一個金球獎，重有提名兩個艾美獎。
史提夫溫達

史提夫溫達（Stevie Wonder，1950年5月13號—）係美國黑人盲人歌手，1961年出道，活躍到而家。
史提夫生

史提夫生（英文：Steve Zahn，1967年11月13號—）係美國演員，出名演出包括電影《猿人爭霸戰：猩凶巨戰》。
史提夫郭甫

史提夫郭甫（英文：Stephen Coppell，1955年7月9號—）係英倫足球領隊同足球員，球員時期效力過燦美爾、曼聯同英格蘭足球代表隊，踢過1980年歐洲國家盃同1982年FIFA世界盃。
天平體育館

天平體育館，香港室內體育館之一，喺上水天平邨，天平購物中心三樓，英文叫Tin Ping Sports Centre。行政上歸北區。設施有籃球場、排球場、羽毛球場、壁球場、乒乓球檯、活動室、健身室。
館一九八九年五月一號開張，無空氣調節。

設施
多用途主場，做得羽毛球場兩個，或排球場兩個。
多用途活動室一間
健身室一間
乒乓球檯一張
天平感寶

天平感寶係日本聖武天皇嘅一個年號，相當於公元749年，前後總共1年。
天平路

天平路（英文：Tin Ping Road）係香港新界北區一條路，由馬會道開始，中段同龍琛路交界，最後去到馬適路，全長約莫1.3公里，西北－東南雙向行車。
天底

喺天球座標系統入面，天底（英文：nadir）所指嘅方向係天頂嘅相反，即係一個企喺到嘅人腳底嘅方向。
天平寶字

天平寶字係日本孝謙天皇嘅一個年號，相當於公元757年到765年，前後總共9年。
天平架站

天平架站（粵拼：tin1 ping4 gaa2*3 zaam6；英文：Tianpingjia Station）係廣州地鐵6號綫嘅車站，2013年12月28號開放，位置喺天河區天平架興華路同沙太路嘅交界。

樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係車站嘅設備區；地下3樓係6號綫嘅月台。雖然車站冇休息室，但廁所喺A出入口嘅通道範圍。

站廳
天平架站嘅收費區喺站廳嘅中間偏西嘅位，東邊係人行通道，而收費區有好多部扶手電梯同樓梯、專用𨋢往返月台都得。

月台
呢個站有1個島式月台，喺沙太路同興華路交界嘅三岔路口南邊嘅地底。

商舖同自助服務
呢個站得好少商舖同自助服務，凈得間便利舖同部自動販賣機響度。
商舖
7-ELEVEN

出入口
天平架站冚唪唥嘅出入口A出入口A出入口 B出入口B出入口
呢個站一共有2個出入口，分別係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1997年份地鐵規劃方案入面，嗰時嘅7號綫整咗天平架站出嚟，位置同而家個位差唔多到。雖然2003年份方案轉到6號綫入面，但站名同位置一樣冇變到。隨後規劃正式落實。

施工
2009年：呢個站正式喐手起。
2012年9月13號：佢同東湖站一齊，正式安裝供電設備。
2012年10月9號：6號綫一期嘅最後一個盾構，水蔭路⇄天平架嘅盾構區間順利貫通。

開通
2013年12月28號，由於6號綫正式開始營運，呢個站亦正式開放。

利用狀況
呢個站嘅出入口兩邊都係巴士總站同批發市場嘅所在地，附近亦有好多其它批發市場、城中村同住宅區響度，所以客流都唔少。呢個站嘅主要客流係帶大件行李或手推車啲人為主，亦有啲喺沙太南路搭車過嚟啲居民到呢個站轉地鐵。
天平神護

天平神護係日本稱德天皇嘅一個年號，相當於公元765年到767年，前後總共3年。
天平神護係日本楔位文，重未完成，麻煩你幫手補充內容。
大玩特玩萬聖節

《大玩特玩萬聖節》（英文：Have A Big Laugh）係香港電視廣播有限公司嘅遊戲節目。雖然節目中文名用咗2018年遊戲節目《大玩特玩》個名，但節目班底大致都係沿自《開心大綜藝》，連節目英文名都用咗同一個。節目由林盛斌、區永權、陳庭欣主持，胡敏芝、黃翠瑩、劉倬昕做助手，用萬聖節做主題，同藝員嘉賓玩遊戲。節目由2021年10月24號到11月7號逢禮拜日22:30-23:00喺翡翠台播。
大王花

大王花（粵拼：daai6 wong4 faa1；學名：Rafflesia）係大花草科下面一個屬。佢生長喺馬拉半島同埋婆羅洲、蘇門答臘嗰啲島上面。大王花冇根冇莖，係種寄生植物，靠吸收葡萄科植物嘅養分生存。佢嘅直徑可以去到1.4米長，所以畀人話係世界上最大嘅一種花。大花草開花嗰陣好臭，靠吸引廁蠅同埋甲蟲幫佢傳粉。
大王西街

大王西街（英文：Tai Wong Street West）係香港灣仔一條馬路，由皇后大道東開始，另一邊係掘頭路。
大王爺誕

大王爺誕係慶祝大王爺嘅寶誕，唔同地方嘅大王爺誕慶祝日子都唔一樣，譬如香港大埔三門仔喺正月初二到正月初六慶祝；香港大埔元洲仔喺五月初六到五月十三慶祝；香港大嶼山梅窩就喺二月初二慶祝。
大玩特玩

《大玩特玩》（英文：New Year Is A Game）係香港電視廣播有限公司嘅遊戲節目，每集會邀請10位藝人分成大玩隊同特玩隊，去到有特色外景嘅場地大玩遊戲。
節目有兩輯：第一輯由2018年2月10號到5月19號香港時間逢禮拜六21:30到22:30喺翡翠台播，由林曉峰、林盛斌、區永權主持，再細分做「新春篇」、「復活節篇」同「夏日篇」三個時期；第二輯叫《大玩特玩消暑篇》，由2018年7月29號到10月7號香港時間逢禮拜日22:30到23:00喺翡翠台播，由林盛斌、區永權主持。
節目本嚟計劃喺新春假期同復活節假期前後播，皆因觀眾反應比預期好，所以有得「添食」5集「夏日篇」喺4月下旬到5月中旬播，到7月底再開拍第二輯「消暑篇」，做咗2018年「Amazing Summer」其中一個推介節目。

節目調動
第一輯
2018年3月3號：由於播《無間道》大結局，所以停播一次。
2018年3月10號：由於播《博愛歡樂傳萬家》，所以停播一次。
2018年4月7號：由於播《古巨基初心再體驗》，所以停播一次。
2018年4月14號：由於20:30-21:30改播《降魔的 捉妖遊戲》，《流行經典50年》順延播出，所以停播一次。
消暑篇
2018年8月26號：由於播《#後生仔睇完港姐傾吓偈》，所以停播一次。
2018年9月2號：由於《流行經典50年》調到呢個時段播，所以停播一次。
2018年9月16號：由於播《家燕姐全民皆Friend 60年》，所以停播一次。
2018年9月23號：由於《流行經典50年》又再調到呢個時段播，所以停播一次。
吉慶圍

吉慶圍（Kat Hing Wai），係香港一地，亦係一村，喺新界錦田。吉慶圍係錦田鄧氏所建。吉慶圍，有牆，牆外有護城河包圍。等賊人唔易攻入。
吉席街

吉席街（英文：Catchick Street），以前又叫做吉直街，係香港堅尼地城一條馬路，由加多近街開始，去到堅彌地城海旁。街名係嚟自香港商家遮打（吉席保羅遮打）。
吉成浩司

吉成浩司（1974年5月19號—）係日本足球員，司職中場，效力過大阪飛腳，及大塚製薬。
吉弘充志

吉弘充志（1985年5月4號—）係日本足球員，司職後衞，效力過廣島三箭，札幌岡薩多，愛媛FC，東京綠茵，町田澤維亞，山口雷法，MIO Biwako Shiga，及FC Maruyasu Okazaki。
吉恩惠

吉恩惠，係大韓民國嘅一個女藝人同埋演員。
吉成俊

吉成俊（1977年12月24號—）係大韓民國嘅一個男藝人同埋歌手。
吉拉基文

吉拉基文（گیلکی），係伊朗吉拉基人嘅語文，屬於西北伊朗語支，大約240萬人用緊。
吉平翼

吉平翼（1998年1月5號—）係日本足球員，司職前鋒，效力大分三神。
吉打

吉打（馬來話：Kedah）係馬來西亞嘅州份，響馬來亞半島西面，面積超過9,000平方公里。西北面同玻璃市州為鄰，北面同東面分別同泰國嘅宋卡府同惹拉府為鄰，南面係霹靂州，西南面係檳城州，西面近海。吉打州畀暹羅統治時期，叫做Syburi（泰文：ไทรบุรี）。加埋浮羅交怡島嘅吉打總面積大約係9425平方公里，總人口大約1,778,188人；2003年嘅種族比例係：馬來人（1,336,352人）、華人（252,987人）、印度人（122,911人）、非馬來西亞公民（35,293人）同埋其他居民有（27,532人）。
吉打州的首府係亞羅士打（Alor Setar），其他主要城市有雙溪大年（Sungai Petani）同居林（Kulim）。喺岸外嘅浮羅交怡島（Langkawi，亦叫做蘭卡威）係吉打州一個出名旅遊勝地。另外，吉打州盛產稻米，被譽為「馬來西亞米倉」。馬來西亞嘅國父暨第一任首相東姑阿都拉曼同首相馬哈迪亦喺呢個州出世。

地理
亞羅士打電訊塔 係吉打州最高嘅塔
吉打州係全馬來西亞土地面積同埋人口數量第8多嘅州屬，土地總面積有9,500 km2（3,700 sq mi），總人口有1,890,098。
柏魯湖（Pedu Lake）係呢個州屬最大嘅人工湖。

氣侯
吉打州喺馬來西亞半島最北，由於地理位置稍微偏離赤道，所以吉打嘅雨水格外充沛，造就咗林木蓊鬱蒼蒼、晴空萬里無限嘅宜人環境。呢度氣候乾溼分明，每年嘅12月到第二年5月係旱季，7月到10月係溼季，全年平均溫度大約喺23℃至26℃之間。

經濟
吉打州稻田
吉打仲係一個以農業為主嘅州屬，四圍呈現出怡人嘅鄉村景色。喺唔同嘅稻米季節，佢會有唔一樣嘅風貌。當新栽種稻米開始萌芽時，成個景色係綠油油一片；收成嘅季節時，係呈金黃色一片；收成後，就轉變成棕色同褐色調。吉打沿海地區平原盛產稻米，提供馬來西亞全國大約44%稻米需要，因此吉打有「稻米之碗」美譽。

人口
歷史人口年份人口±%19801,116,140—    19911,364,504+22.3%20001,649,756+20.9%20101,947,651+18.1%20192,180,600+12.0%Source:
吉打州嘅人口主要由馬來人、華人同印度人組成，另外仲有一啲馬來西亞嘅暹羅族。喺馬來亞聯邦成立之前，有一個叫做Sam Sam嘅族群，佢哋喺文化上信穆斯林，但係講暹羅話。呢個族群好多數同馬來人同化而幾乎滅絕。喺吉打州某啲地方，Sam Sam族群仍然保留暹羅語作為母語。呢啲族群可以喺本同縣 （Pendang District）、Kuala Nerang District同埋古邦巴素縣（Kubang Pasu District）（樟侖（Changlun）、Kodiang、日得拉（Jitra、Wang Tepus、Guar Napai、Malau、Ason同Napoh）揾到。吉打州嘅Orang Asli種群好少，佢哋主要喺Baling district揾到。

無宗教信仰
  
0.1%
2010數據顯示94.3%吉打華人信佛教，其他宗教有基督教（2.4%）、中國民間宗教（2.4%）、 回教（0.4%）。吉打印度人宗教分佈係印度教（91.7%）、基督教（3.7%）、回教（2.4%）、佛教（1.3%）。非馬來西亞土著主要信基督教（39.7%）、回教（26.9%)、佛教（26.3%）。幾手全部馬來人係回教徒。

名人
馬哈迪
東姑阿都拉曼（馬來西亞第一任首相，尊稱「馬來西亞國父」）
馬哈迪（馬來西亞第四同第七任首相、第四任副首相，亦係一名作家同醫生，因為努力推動經濟改革被尊稱為「馬來西亞現代化之父」）
慕克里·馬哈迪（馬哈迪嘅仔，亦都係吉打州第11任暨第13任州務大臣）
瑪麗娜·馬哈迪（馬哈迪嘅女，係馬來西亞社會運動家同作家）
莫紮尼·馬哈迪（馬哈迪個仔。曾擔任巫統青年團領袖，後退政從商）
加穆戈化

加穆戈化（Gamu-Gofa）係埃塞俄比亞南面一個省，以住喺呢度邊界嘅兩個民族加穆（Gamo）同埋戈化（Goffa）嚟命名。孟尼利克二世皇帝（Emperor Menelik II）喺1880年代第一次將佢併入埃塞俄比亞，首都最初係陳查（Chencha），跟住喺1965年左右將首都搬去Arba Minch。
加納

加納（英文：Republic of Ghana）係非洲西部一國，西面有象牙海岸，北面係布基納法索，東面係多哥，南面係畿內亞灣。面積238,540平方公里，人口大概有2千1百萬。首都係阿克拉，法定語文係英文。
加納史

加納史指加納嘅歷史，可以追溯到青銅時代，嗰時開始有人住。
依家嘅加納共和國，個名係喺脫離英國獨立嗰時改嘅，雖然係叫「加納」，但係佢同以前嘅加納帝國根本係唔同地方。

加納帝國
加納帝國版圖，可以見到佢唔喺今日嘅加納共和國度
大約8世紀西非開始出現一個古代王國，史稱加納帝國，「加納」係佢嘅統治者嘅稱號。到13世紀，佢畀馬里帝國吞併。

加納共和國
到15世紀開始，歐洲人開始喺加納建立據點。到17世紀，嗰度建立阿散蒂王國，但英國建立嘅殖民地英屬黃金海岸逐漸入侵阿散蒂，1902年阿散蒂變成英國殖民地，1957年英屬黃金海岸改組成加納自治領，1960年正式獨立做加納共和國。
加維

柏保路·馬田·派斯·加維拉（西班牙文：Pablo Martín Páez Gavira，2004年8月5號—），簡稱加維（西班牙文：Gavi），係一個西班牙足球員，司職中場，而家效力緊西甲球會巴塞隆拿。

攞過嘅獎
呢節要加長。
加總

加總係指數列入面嘅數加埋一齊，結果又叫總和，會用希臘字母Σ嚟表示。
加納孝

加納孝（1920年10月31號—2000年6月4號）係日本足球員，司職前鋒，曾經喺1951～1954年間爲日本足球代表隊出場7次，入咗2球。
加納昌弘

加納昌弘（1977年4月4號—）係日本足球員，司職後衞，效力過甲府風林。
加納萊托

加納萊托係一個威尼斯共和國畫師、平面設計師。
北角汽車渡海輪碼頭遊樂場

北角汽車渡海輪碼頭遊樂場（英文：North Point Vehicular Ferry Pier Playground）係香港一遊樂場，喺北角渣華道同健康西街，行政上歸東區。設施有排球場。
北角發電廠

北角發電廠係香港昔日一座發電廠，位於香港島北角電氣道（而家北角城市花園西面一帶）。發電廠用以取代不敷應用嘅灣仔發電廠。選址北角嘅原因，係因為當時北角已經係遠離市區嘅地點。北角發電廠早喺1913年開工，但因為第一次世界大戰影響，延至1919年夏天先至運作。啟用初期，發電廠總發電量大約係3,000千瓦。發電廠前嘅道路，因發電廠而命名為電氣道，而附近嘅大強街亦都同發電廠有關。
响香港保衛戰同香港日治時期，發電廠受到破壞。經過戰後嘅修葺同多次擴建，發電廠能夠應付1950年代嘅大量電力需求。1966年，發電廠總發電量達到34兆瓦。
1977年3月25號，北角發電廠發生火警，引致中區至柴灣一帶一度停電。
隨著城市發展，北角已融入為市區嘅一部份，北角發電廠亦影響附近嘅環境。因此，香港電燈响1968年興建鴨脷洲發電廠，並响1978年正式關閉北角發電廠。北角發電廠原址就發展做而家嘅大型私人屋苑城市花園。
北角碼頭

北角碼頭（英文：North Point Ferry Pier）係嚮香港島北角嘅一個碼頭，而家只有坐人嘅渡輪，來往翔龍灣。以前重有坐車渡海小輪添。北角碼頭附近有一塊大空地，而家作為巴士總站同埋收費停車場。由於有幾十年歷史，北角碼頭係附近返工返學市民嘅集體回憶。
北角街市天台兒童遊樂場

北角街市天台兒童遊樂場，香港公園之一，遊樂場之一，喺北角百福道，北角街市天臺，英文叫North Point Market Roof-top Children's Playground。行政上歸東區。設施有戶外乒乓球檯。
北角站

北角站（粵拼：bak1 gok3 zaam6；英文：North Point Station）係一個港鐵站，係港島綫同埋將軍澳綫一個地底跨月台轉車站，係將軍澳綫嘅西面總站。
北角站係全港鐵系統中第二深嘅車站，車站有七層，包括兩層地底商場、一層大堂、兩層機房同埋兩層月台。

車站月台
現時北角站設有4個月台，並以非開放式嘅島式月台排列。北角站開設初期得2個側式月台畀港島綫用，曾經係全港鐵系統中最深嘅車站，月台離地面38米。鰂魚涌站擴建後，取代北角站成為最深嘅車站（深42米）。
後來，因為鰂魚涌站轉綫通道紓緩工程，地鐵公司（家下叫港鐵公司）喺港島綫月台南面起多兩個月台，並起埋轉乘通道連接，令北角站成為港島綫同將軍澳綫嘅轉車站。北角站原本有2個側式月台，不過喺工程過後變成非開放式嘅島式月台。
雖然喺北角站轉車較鰂魚涌站方便，由於將軍澳綫月台係後期加建，故此相對於其他太子站、油塘站等跨月台轉車站嘅轉乘通道，北角站來往兩綫嘅轉乘通道較長。現時喺轉乘通道內有張貼告示及廣播，勸導乘客唔好喺月台上追車。
此外，北角站嘅兩個機房層都設喺大堂同埋高層月台之間，故此高層月台（即2號月台）同大堂間嘅高度相隔較深，而兩個月台之間嘅距離就淺啲。

利用狀況
北角站響北角英皇道下，由於車站接近私人樓同埋學校，因此喺一日內唔同時間都有唔少乘客利用呢個站。鰂魚涌站轉綫通道紓緩工程後，北角站成為一個轉車站，所以北角站分流部份往返九龍嘅乘客，用呢個站轉將軍澳綫及港島綫。但係，呢個站只為將軍澳綫乘客往返九龍東或將軍澳以及港島綫往上環至炮台山沿途各站提供轉乘。將軍澳綫乘客如果往返九龍東或將軍澳及港島綫嘅太古站至柴灣站，用鰂魚涌站轉車會比用呢個站更方便，但係好多乘客唔想行鰂魚涌站冗長嘅轉綫通道轉車，所以會用北角站轉車。
由2009年6月9號開始，港島綫逢星期一至五上晝繁忙時段增設北角站至上環站嘅短程特別班次疏導本站大量乘客，短程特別班次喺太古側綫開出。

早期系統及港島綫（1967-1985）
内文：港島綫
1967年，地鐵規劃港島綫初稿中，位於北角地區嘅車站叫做「七姊妹站」，位置喺鰂魚涌健康邨之下。1981年，因為鰂魚涌用地規劃作出更改，原有位置改作污水處理廠，車站向西移，並改叫「北角站」，北角站喺1985年5月31號啟用。

鰂魚涌轉綫通道紓緩工程（1998-2001）
内文：將軍澳綫
為紓緩鰂魚涌站轉綫通道嘅擠塞情況以及未來嘅將軍澳綫乘客量需求增加，港鐵公司決定喺北角站港島綫月台南面起多兩個月台，並將觀塘綫由鰂魚涌站暫時延長至北角站，直至將軍澳綫工程完成後一併列入將軍澳綫內。由於地底設施密集，而且原本車站上嘅工地已經起咗樂嘉中心及國賓大廈，所以若果要擴建車站，有關工程需要搵過塊新工地。結果政府決定清拆房協嘅丹拿山邨，並把丹拿山夷平，喺丹拿道地底下面起新月台，用通道連接現有港島綫月台。
2000年1月7號，擴建工地發生三級火，導致工程延誤，月台喺2001年9月27號下晝2點啟用，所有觀塘綫列車即時改以北角站為終點站。

將軍澳綫通車（2002）
内文：將軍澳綫
2002年8月4號，將軍澳綫局部通車，觀塘綫總站由北角站改為油塘站，原本嘅北角站及鰂魚涌站改屬將軍澳綫，當時將軍澳綫只來往油塘站、鰂魚涌站及北角站。
2002年8月18號，將軍澳綫全綫通車，由北角站開出嘅列車可以直達寶琳站，同時觀塘綫總站由油塘站延長至調景嶺站。

將軍澳綫新行車模式（2009）
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）列車以四班做一組，每隔2分30秒一班，頭三班列車將來往寶琳站，第四班就來往康城站。四班列車聯合服務將軍澳站至呢個站一段路線，實際上係加密咗班次，但係去寶琳站同坑口站嘅列車就減少，等車時間亦會長咗。
而喺非繁忙時間、星期日同埋公眾假期，若果乘客要去康城站，要喺調景嶺站或者將軍澳站轉康城穿梭列車。
北角總站

北角總站（North Point Terminus）係香港電車一總站，喺香港島北角糖水道。
編輯
香港電車
北角村

北角村（Pak Kok Village）係香港南丫島北部一條村，分做北角舊村同北角新村，出入靠北角村碼頭，搭渡輪去榕樹灣或者香港仔。
北角海濱花園

北角海濱花園（英文：North Point Promenade），香港公園之一，亦係一個遊樂場，喺北角渡輪碼頭，行政上歸東區。設施有公園，以及寵物角、長者健身設施、公園椅同埋園景。公園全日開放。
奧賽博物館

奧賽博物館（法文：Musée d'Orsay）係法國一間國立博物館，喺巴黎市中心嘅塞納河左岸，同杜樂麗花園隔河相對，面積有57,400平方米咁大，主要收藏由1848到1914年嘅法國藝術品。奧賽博物館本身就係一件藝術作品，佢係為咗1900年嘅世界博覽會而起嘅火車站（奧賽車站，法文：Gare d'Orsay），直到1977年先至決定改為博物館，再喺1978年定為歷史遺迹，而博物館係喺1986年開館。喺2009到2010年間，博物館亦做過一次翻新工程。

館藏
館藏包括繪畫、雕塑、裝飾藝術、攝影、印藝同建築嘅作品。

梵高
後印象派代表人物梵高嘅作品有25幅。
Le restaurant de la Sirène à Asnières(1887年)
隆河上的星夜(1888年)
自畫像(1889年)
奧維的教堂(1890年)
在亞爾的臥室（法文：La Chambre à butts，荷蘭文：Slaapkamer te Arles，1889年）
奧賽羅

《奧賽羅》（Othello: The Moor of Venice）係莎士比亞大概喺1603年寫嘅一套悲劇。目前所知呢套戲最早於1604年11月1日喺倫敦嘅 Whitehall Palace 首演。
奧迪沙州

奧迪沙州（烏克蘭文：Одеська область），又譯敖德薩州，係烏克蘭西南一州，首府奧迪沙。
奧諾雷·米拉波

奧諾雷·米拉波（法文：Honoré Gabriel Riqueti, comte de Mirabeau，1749年3月9號—1791年4月2號），係法國大革命初期保王黨嘅政治人、國民制憲議會議員同作家。
奧谷楓

奧谷楓 ，係日本嘅一個女藝人同埋配音員。
奧西都哈斯

奧西都哈斯（法文：Auxey-Duresses），係法國布爾岡黃金丘嘅其中一個市鎮。
奧迪

奧迪（Audi）係德國汽車公司，而家係福士集團嘅附屬公司。
奧迪隆·雷東

奧迪隆·雷東（Odilon Redon，1840年4月20號—1916年7月6號）係 19 世紀一位法國畫家，零舍鍾意畫粉彩畫。
后兵開局

后兵開局係指任何以 1.d4 開始嘅國際象棋開局，係繼 1.e4 王兵開局之後最受歡迎嘅開局。
后氏

后（粵拼：hau6）係唐人姓氏，喺《百家姓》裏頭排第398位，依家經已冇乜人用。
呢篇后氏係同姓氏有關嘅楔位文章，重未寫完嘅。麻煩你幫手充實佢。
名鑄

名鑄（The Masterpiece）係香港九龍半島一座64層私人樓，高261米，2009年11月入伙，嚮尖沙咀河內道18號，由新世界發展同市區重建局合作起來。頂層住宅係67樓，中間冇34、44、54及64樓。27樓以下係五星級凱悅酒店。
樓下商場係K11購物藝術館，以藝術為主題。
名間

名間係中華民國臺灣南投縣一鄉，面積83平方公里，人口3.8萬。
后海灣

后海灣（Hau Hoi Wan），原寫後海灣、後海，係香港同深圳西面一大灣，因為近深圳，又叫做深圳灣（Shenzhen Bay或者Shum Chun Bay），而英國人叫佢做Deep Bay，所以又叫做深灣。后海灣原本寫做後海灣，因為佢係南頭後海，所以叫後海灣，而南頭嘅前海，亦都有前海灣，又叫大剷灣，向住伶仃洋。

名
因爲后海灣有后字之故，啲人直覺同天后有關，而后海灣口西面，蛇口側邊嘅赤灣有赤灣天后廟，更加深有呢個聯想。之不過按地理計，后查實係後字減筆。有時舊地圖都有註後海灣。而查實呢，後海係同前海相對。後海喺南頭東岸，而前海喺南頭西岸。

地理
由后海灣東嘅流浮山，觀賞日落景色。遠處為深圳灣公路大橋。
后海灣三面畀地圍住，東係南頭半島，北係深圳，西係香港新界米埔、流浮山等地，西南方向通出伶仃洋，門口係深圳蛇口同香港嘅爛角嘴。后海灣，雖然三面有地環抱，可以泊船，但因有沙泥淤積，唔啱泊大船。而周圍地勢平坦，難以避風。
后海灣因為周圍有河注入，所以有唔少淺灘，變成紅樹林。流浮山亦產蠔。不過深圳方面大量填海，所以淺灘亦少咗好多。

史
一八九八年嘅《展拓香港界址專條》中嘅深圳灣同Deep Bay，就係后海灣
英國向大清租借新界時，亦將成個后海灣租埋，而岸界係以水漲計，所以當時香港西界係當時新安縣岸邊。西界再響南頭半島南端，赤灣附近接條直綫落大嶼山大澳，做香港西海界。不過一九九七年七月一號之後，后海灣正式由香港同深圳各佔一份。
響中華人民共和國成立之後，因為有大量難民來香港，所以香港同中國大陸之間，來往受管制。而當時大陸生活環境唔係咁好，有連場政治運動，唔少人都坐船由后海灣偷渡來香港，響流浮山等地上岸。一九六七年香港左派暴動，有香港人響后海灣畀人擄返大陸。

交通
后海灣有深圳灣公路大橋由香港鰲磡石通去南頭半島東角頭。
22°30′N 113°58′E﻿ / ﻿22.500°N 113.967°E﻿ / 22.500; 113.967
名偵探柯南：世紀末的魔術師

名偵探柯南：世紀末的魔術師（日文：名探偵コナン   世紀末の魔術師，英文：Detective Conan: The Last Wizard of The Century，俄文：Детектив Конан: Волшебник Конца Века）係名偵探柯南第三套劇場版，響1999年4月17日上映，導演係兒玉兼嗣，編劇係古內一成，以大阪做背景，主題曲係由B'z唱嘅ONE。票房有26億日圓。
名偵探柯南：瞳孔中的暗殺者

名偵探柯南：瞳孔中的暗殺者（日文：名探偵コナン 瞳の中の暗殺者，英文：Detective Conan: Captured In Her Eyes）係名偵探柯南第四部劇場版，導演係兒玉兼嗣，編劇係古內一成，主題曲係由小松未步唱嘅《因為有你》（日文：あなたがいるから ），喺2000年4月22號上映，票房有25億日圓。呢次劇場版亦係新一第一次同小蘭表白。

口啤
呢套劇場響2019年被日本市民認為係「名偵探柯南23部劇場版入面最好睇嘅劇場版」同埋「新一同小蘭最sweet 嘅劇場版」，而主題曲被日本市民認為係「名偵探柯南23部劇場版入面第二好聽嘅主題曲」，國內外嘅口啤都好好。
名倉巧

名倉巧（1998年6月3號—）係日本足球員，司職中場，效力FC琉球。
嘉琳

嘉琳（原名劉嘉琳，Garlum）係香港創作女歌手。阿哥係人民力量前主席劉嘉鴻。
嘉湖山莊

嘉湖山莊（英文：Kingswood Villas），係香港私人樓，響元朗天水圍，有58棟樓，一共有15880個單位。發展商係長江實業。
維基同享有多媒體嘅嘢：Kingswood Villas, Hong Kong
嘉熙

嘉熙係南宋皇帝趙昀嘅第四個年號，相當於公元1237年到1240年，前後總共4年。
嘉泰

嘉泰係南宋皇帝趙擴嘅第二個年號，相當於公元1201年到1204年，前後總共4年。
嘉洲廣場

嘉洲廣場（粵拼：gaa1 zau1 gwong2 coeng4；英文：Galaxy Mall）係中國佛山嘅一間廣場同商場，2006年11月2號開業，位置喺南海區黃岐，西北角靠廣佛公路；東邊靠學海路；南邊靠南湖路。
佢亦係廣佛核心第一間現代化商業廣場同購物中心。
小田美智子

小田美智子 ，係日本嘅一個女藝人同埋配音員。
小田島怜

小田島怜（1996年6月10號—）係日本足球員，打後衞位置，效力SC相模原。
小男人週記3之吾家有喜

《小男人週記3之吾家有喜》（英文：The Yuppie Fantasia 3），係2017年上畫嘅港產片，《小男人週記》第三集兼30週年紀念作品，由鄭丹瑞、周秀娜、鄧月平、談善言、蔡翰億、陳友、張繼聰、文雋、黎彼得主演，鄭丹瑞執導。呢套戲喺2017年1月26號喺香港上畫，喺同期上畫嘅戲入面係唯一嘅純港產賀歲電影。
套戲開拍嗰陣叫《小男人週記3吾家有囡33D》，後尾因為個名太庸俗而改咗。
小田切道治

小田切道治（1978年9月2號—）係日本足球員，司職後衞，效力過京都不死鳥，甲府風林，Jatco，及富山勝利。
小田島隆幸

小田島隆幸（1977年9月15號—）係日本足球員，司職後衞，效力過山形山神，及草津溫泉。
小男人週記

《小男人週記》（英文：The Yuppie Fantasia），係1989年上畫嘅港產片，由鄭丹瑞、鄭裕玲、李美鳳、文雋、黎彼得、鍾楚紅 、胡慧中主演，陳嘉上執導。
小田逸稀

小田逸稀（1998年7月16號—）係日本足球員，打後衞位置，效力鹿島鹿角。
墨西哥脆片

墨西哥脆片，又叫墨西哥粟米片或者墨西哥脆脆，係源自墨西哥嘅小食，用墨西哥粟米薄餅切細塊油炸，點醬食。
墨西哥豆甲蟲

墨西哥豆甲蟲（Mexican bean beetle；學名：Epilachna varivestis）係一種食植瓢蟲，會食植物嘅花同葉，可以對農作物造成威脅，因而俾人視為一種害蟲。
墨西哥長鰭蝠魚

墨西哥長鰭蝠魚（學名：Dibranchus tremendus）係棘茄魚科長鰭蝠魚屬嘅其中一個種。
墨西哥聖公會

墨西哥聖公會（西班牙文：La Iglesia Anglicana de México），最初叫做耶穌教會（英文：Church of Jesus），係墨西哥聖公宗教省，同包括五個教區。主教長係北主教方濟各·莫雷諾（西班牙文：Francisco Moreno（英文：Francisco Moreno (bishop)））。 宗派嘅盾牌使用代表墨西哥同埋美國聖公會嘅顏色嚟表示佢同美國教會嘅歷史聯繫。

史
17世紀嘅前加西亞聖荷西女修道院（西班牙文：Convento San José de Gracia）而家用做墨西哥聖公會座堂
墨西哥聖公會起源可以追溯到1810年嘅墨西哥獨立戰爭（中文：墨西哥獨立戰爭），同埋1854年幾位自由派牧師嘅嘗試，佢哋後嚟支持1857年自由憲法（因此，佢哋被叫做「憲政之父」） 對當地天主教會進行改革，但正係改革戰爭（中文：改革戰爭）導致咗教會嘅成立。1857年嘅宗教改革（西班牙文：La Reforma（英文：La Reforma））確保咗宗教自由，令天主教會自政府同政治分離。1860年，新成立嘅耶穌教會同美利堅合眾國新教聖公會聯繫，搵使徒傳承（中文：使徒統緒）。1879年，昌西·萊利（英文：H. Chauncey Riley（英文：H. Chauncey Riley））成為首位被祝聖嘅主教。1958年，墨西哥第四位傳道主教荷西·索塞多（西班牙文：José G. Saucedo（英文：José G. Saucedo））係教會首位響墨西哥國土祝聖嘅主教，佢係廿世紀下半葉墨西哥教會嘅事實上領袖，領導著喺1995年頭成為普世聖公宗自治教省呢個進度，並當選為首任主教長大主教。

教籍
今日，墨西哥有52個聖公會牧區，36個傳道區同其他12個附屬機構。雖然一啲消息來源聲稱有100,000名受洗成員，但《英格蘭教會年鑑》（英文：Church of England Yearbook），其中包括其他聖公宗教省信息，連埋《聖公宗研究雜誌》（英文：Journal of Anglican Studies）同劍橋大學出版社於2016年發表嘅一項研究，報告話教會已經21,000名活躍受洗成員。

架構
墨西哥聖公會各教區地圖  北教區  西教區  東南教區  墨西哥城教區  庫埃納瓦卡教區
墨西哥聖公會嘅教會體制係主教制，同其他聖公宗教會一樣。教會保持著一個組成教區嘅地理牧區系統。有5個教區，每個以主教為首。 每個教區分為若干會吏長區，每個以資深牧師為首。會吏長區延伸細分為以牧區牧師為首嘅若干牧區。部分教區以羅盤方向命名。 不過，美國聖公會同其他英語普世聖公宗消息來源會使用「墨西哥」嚟表示佢個名，例如「西墨西哥」。

崇拜同禮儀
墨西哥聖公會擁護三品聖職：會吏、牧師，同主教。使用當地唔同嘅公禱書。

婦女聖職
墨西哥聖公會允許婦女擔任會吏同牧師。教會允許女性被任命為主教，但直到嗰陣時，重未有女性被任命為主教。第一批女性喺1994年被任命牧師職，截至2014年，墨西哥聖公會共有17 名女性擔任牧師。截至2021年，有7名女牧師響墨西哥城教區任職。2020年，尤卡坦嘅聖公宗教堂迎嚟咗首位被任命為該地區會吏職嘅女性。2021 年，墨西哥城教區承認，女性可以當選教區主教。2021年11月，墨西哥城教區選出阿爾巴·薩利·蘇·埃爾南德斯（西班牙文：Alba Sally Sue Hernández）為主教，令佢成為墨西哥聖公會第一位當選主教嘅女性。

社會問題
墨西哥聖公會只承認異性婚姻係教會婚姻標準。響墨西哥批准同性戀婚姻之後，方濟各·莫雷諾（英文：Francisco Moreno (bishop)）主教長表示，儘管世俗立法，教會嘅官方立場仍會繼續。

人類性文化
目前在任主教之一已公開講話支持同性婚姻，佢係受加拿大教育嘅東南主教祖利奧·馬畋（西班牙文：Julio César Martín-Trejo）。國家嘅一個牧區已公開表示支持LGBTQ聯盟。墨西哥城教區允許聖職人員喺前任主教領導下處於同性關係。
2016年，教會總議會發表聲明，宣布自己反對一切形式嘅暴力同對移民、暴力受害者或LGBTI社會嘅歧視。2020年12月19日，三位教區主教發表聲明，解釋話佢哋討論緊連埋LGBT社區同教會教學有關問題，並努力緊達成共識。
2021年，喺墨西哥聖公會史上，佢其中一個教區首次參加咗LGBT驕傲遊行：2021年6月19號，聖公會東南教區祖利奧·馬畋主教嘅領導下，響韋拉克魯斯嘅哈拉帕市加入咗對民事婚姻同LGBT平權嘅要求。馬畋主教明確要求世俗當局尊重聯邦最高法院嘅決定，令同性民事婚姻合法化。佢嘅教區重公開反對針對LGBT人群同其他人嘅仇恨犯罪。馬畋主教重提出咗一份祝福同性伴侶嘅草案，儘管該政策依然討論緊，重未獲批准。佢所屬教區嘅其他神職人員支持將LGBT納入教會。
2022年2月，聖公會東南教區議會以三分之二多數批准向全國議會提出修改婚姻規例嘅動議，當中《公禱書》嘅婚姻禮儀，將「男人同女人」詮釋為「兩個人之間」，同埋對任何同性或異性伴侶嘅祝福，無論係咪已婚，都應獲得授權。

教義及教規
睇埋：聖公宗同聖公宗教義
墨西哥聖公會中心教導係耶穌基督嘅生活、死亡同復活。教會嘅基本教導或教會要道問答包括：
耶穌基督係完全人同完全神。佢死亡並喺死亡復活。
耶穌繼續提供對於嗰啲相信永生方向。
新舊約聖經由人喺「聖靈充滿之下」而寫成。次經係基督徒崇拜使用嘅額外經典，但無教義嘅形成。
兩大同需要聖禮係入門聖事同聖餐聖事。
其他聖禮儀式係堅振聖禮、聖秩聖禮、婚姻聖禮、修和聖禮同傅油聖禮。
相信天國、地獄同耶穌榮耀中再現。
聖公宗三個職權來源係聖典（聖經）、傳統，同理性。呢三個來源以動態嘅方式權衡。平衡聖經、傳統同理性追溯到一位16世紀護教士理查·胡克嘅工作。喺佢嘅模式裏面，聖經嘅教義同聖經清楚咁列明接受正確嘅事物達成首要嘅方法。含糊不清嘅問題取決於由理性查驗嘅傳統。

跨宗派關係
唔似其他聖公宗教會，墨西哥聖公會唔係普世教會協會成員。呢個教派連埋天主教會同各個正教會保持普世對話。
墨西哥聖公會認為自己係全球中心嘅一部分，旨在喺尊重觀點同實踐多樣性嘅同時，協調普世聖公宗裏面保守派同自由派之間嘅分歧。

主教
梅爾希奧·索塞多（西班牙文：Melchor Saucedo（英文：Melchor Saucedo））
荷西·索塞多（西班牙文：José G. Saucedo（英文：José G. Saucedo））
祖利奧·馬畋（西班牙文：Julio César Martín-Trejo（英文：Julio César Martín-Trejo））
使徒傳承
墨西哥聖公會主教職由美國聖公會史上得到佢嘅使徒傳承（中文：使徒統緒），但係，2019年由兩者已被英格蘭教會主教長坎特伯里大主教George Carey（英文：George Carey）、愛爾蘭教會蒂厄姆、啟雷拉暨阿肯里主教John Coote Duggan（英文：John Coote Duggan），同烏德勒支聯盟舊公教會波恩主教Joachim Vobbe（英文：Joachim Vobbe）祝聖嘅一位英格蘭教會主教同西班牙歸正聖公會主教，參與共同祝聖墨西哥聖公會第22位主教祖利奧·馬畋有效咁將使徒傳承（中文：使徒統緒）嘅荷蘭舊公教、愛爾蘭同英格蘭路線引入墨西哥聖公宗主教職。
墨西哥蠑螈

墨西哥蠑螈（拉丁學名：Ambystoma mexicanum；納華特文：axolotl，類似粵拼：aa6 sʰo1 lot4，意思係 ｢水怪｣；西班牙文：ajolote，類似粵拼：aa6 ho6 lo1 te4） 係一種面臨絕種嘅水棲火蜥蜴，原產地墨西哥。
佢最特別嘅係佢嘅幼態延續（neoteny），即使係性成熟之後，亦都唔會變態做陸地生物，而係一直保持住佢嘅水棲幼體型態。
有種叫 ｢mudpuppy｣ 嘅蜥蜴同佢生得好似，但係其實完全唔同種。

概述
墨西哥蠑螈完全成長大概需要18至24個月，體長150至450毫米（6至18吋），但係通常係230毫米（9吋）左右，長過300毫米（12吋）嘅好少有。佢哋有獨特嘅類似蕨類植物嘅唔封閉腮結構（同魚、蝌蚪嘅腮一樣），通常由6條腮平均分布喺頭部兩側，每邊3條。腮一般係紅色，但已知會隨住食物嘅顏色改變，如果佢食紅色肉類，腮就會變成紅色。墨西哥蠑螈同樣會用皮膚呼吸，再將空氣轉入肺部。佢啲牙細到好難被察覺到，一般係用嚟夾住食物而唔係用嚟撕裂同咀嚼食物。佢哋有快速嘅新陳代謝，可以好快咁重新長出肢體或者器官。
佢同虎火蜥蜴（Ambystoma tigrinum）好似。顏色上佢哋由白色（白化）、灰色、茶色、咖啡色到黑色都有，白化變種喺實驗室同寵物店好普遍，但係野生嘅墨西哥蠑螈好少係白色。
傳統上，喺墨西哥佢係一種食物，亦都係一種藥材，喺街市會當嘢食賣，喺阿斯達（Aztec）菜入面扮演住重要角色。
墨西哥蠑螈淨係喺墨西哥中部嘅山谷地方墨西哥城南部嘅水體先有，主要主要係 Xochimilco 嘅運河系統、湖仔同濕地，面積大概 40 平方公里，就算計埋其他地方，而今都只係剩得 Xochimilco、Chalco 同 Chapultepec 三個湖嘅運河，總面積大概 467 平方公里。
因為墨西哥城嘅城市發展、旅遊業對環境嘅破壞、外來入侵物種（主要係政府引入嘅羅非魚同鯉魚）同水質污染等等嘅種種原因，喺2019年，野生嘅墨西哥蠑螈已經數埋唔夠1000隻，並已經喺2020年被世界自然保護聯盟列為極危物種。
佢喺1975年開始亦都列咗入瀕危野生動植物種國際貿易公約嘅附錄二（未必有絕種威脋但係應該受到管制），但係截至2022年都仲係只係附錄二。
下面段文未譯好，歡迎你幫手。

幼體性熟
墨西哥蠑螈出現一個特性叫糼體性熟，意思係佢哋從糼體發育到性成熟嘅期間，冇經曆過變態。
一啲墨西哥蠑螈會出現變態，但好罕見，一般都係由注射碘或者甲狀腺荷爾蒙造成的。仲有另一個令到佢變態嘅方法，但成功機會唔大，喺人工生態園度將墨西哥蠑螈放喺淺嘅容器入面，然後，慢慢將水位減到好難完全浸沒墨西哥蠑螈嘅身體，直到最後係完全唔能夠浸沒墨西哥蠑螈嘅身體，咁樣，佢會停止用腮嚟呼吸而改用肺。經過幾個禮拜，佢會慢慢變態做成年的火蜥蜴。變態過程中人工生態園一定要保持濕潤，仲要用清潔嘅水以噴霧形式噴到成年墨西哥蠑螈的身上。墨西哥蠑螈可以通過哩種手段成功變態嘅機率極微，大多數情況下只會整死墨西哥蠑螈。
自然的變態已知係好罕見嘅，但嘗試去用人工方法去做嘅話，最好仲係交畀受過訓練嘅科學家。冇能力生產足夠嘅荷爾蒙是導至糼體性熟嘅原因。就算人工變態成功，亦會縮短墨西哥蠑螈嘅壽命。保持糼體性熟嘅墨西哥蠑螈一般可以有10至15年命（喺巴黎，個別案例錄得有25年嘅記錄），而變態後嘅就幾乎冇一隻可以活得多過5年。佢嘅成年狀態同虎火蜥蜴好係，咁就支持咗兩個種類係近親嘅理論。

巴黎植物園的故事
19世紀首批入口歐洲的墨西哥蠑螈被放進巴黎植物園(Jardin des plantes)。開始人們並沒有被察覺到它們的糼體性熟，直到當Auguste Duméril在人工生態園找到除墨西哥蠑螈外跟火蜥蜴相似的新物種時，他非常驚訝。這一發現就是研究細體性熟的開端。

Vilem Laufberger的實驗
Vilem Laufberger在德國做了一個著名的關於墨西哥蠑螈的實驗。注射荷爾蒙，他使人們相信墨西哥蠑螈可以完全成長變態為火蜥蜴。因為墨西哥蠑螈是兩棲類的糼體形態，即使在性成熟後仍保持這一“嬰兒”狀態。同樣的實驗被一個叫Julian Huxley的英國人重複做過，但他當時不知道已經有人做過這一實驗了。

研究
墨西哥蠑螈被大量飼養用於研究方面。它最吸引人的特性是它的複元能力，墨西哥蠑螈受傷後不會以結疤的形式自愈，而是會在幾個月內長出新的肢體，某些個案證明，它們可以自愈（重生）出重要的器官，例如：腦部。它們接受外來器官的能力很強，眼睛及部分腦部移植後可以完全恢復正常。在某些個案裏，當墨西哥蠑螈的肢體受傷後（並沒有被截肢），會長出新的肢體（例如：五條腿），這一新奇特性吸引著動物愛好者。變態後，器官再生的能力會大大減弱。另一吸引人的特性：它們的卵大而強壯。墨西哥蠑螈對比起其他種類的火蜥蜴非常容易大量繁殖。

飼養
墨西哥蠑螈是肉食動物。
主要食物：蠕蟲，昆蟲或小魚。
飼養上，可以喂各樣的容易找到的食物，包括：
鮭魚肉、急凍或新鮮血蟲、蚯蚓或蠟蟲。喂牛心是很好的，但要注意動物蛋白質是不容易被消化。
糼年期的墨西哥蠑螈可以喂以水蚤或小蝦，直到它長大能吃較大的食物為止。
墨西哥蠑螈以嗅覺尋找食物，他們會“吸附”於肉類上，用胃內的真空力量吸食食物。因此，不能把未成年墨西哥蠑螈與其他動物養在一起，他們會互相咬對方，即使是同類，但可以把成年的墨西哥蠑螈養在一起。魚會在墨西哥蠑螈睡眠時咬它們的腮，導致發炎。

生長環境
墨西哥蠑螈生活於14至20攝氏度（54至68華氏度），17至18攝氏度（華氏62至64度）為最佳溫度。低溫會減慢它們的新陳代謝，然而，在10攝氏度（50華氏度）時它卻能更好地對抗疾病。高溫會使它感到壓逼及增加食量，此時，應該使用冷卻系統。把它們放入自來水前，應把自來水作除氯處理，因為氯是有害的。單一隻墨西哥蠑螈應該放在10美式加侖的容器內（44升），再加入約150毫米的水（6英寸）。為防止其跳出容器，應該在上面加上蓋子。可以用氣泵水底過濾器，但要注意減低水流，否則會使它們感到緊張。每週應更換百分之20的水，用吸管從底部慢慢抽出水。還應避免小砂粒，緊張與水泡會使墨西哥蠑螈誤將砂粒吞下。應該為幼小的墨西哥蠑螈提供一些漂浮植物作為隱匿之處。對於成年的墨西哥蠑螈應該提供小洞穴。不必提供照明，因為它們是夜行動物。它們大部分時間會呆在容器的底部，浮出水面是代表感到壓力或者是生病了。請依照這些情況好好設計它們棲息的容器。
墨西哥美洲足球會

（西班牙文：Club de Fútbol América S.A. de C.V.），簡稱美洲足球會（Club América），係墨西哥足協屬下嘅一間足球會，喺1916年10月12號成立，位置喺墨西哥嘅墨西哥城，主場係阿斯迪卡體育場。呢間球會亦係墨西哥最成功嘅足球會，曾經贏過12次聯賽冠軍、5次墨西哥盃同5次墨西哥冠軍盃冠軍。喺國際賽場攞過6次中北美洲黃金盃同2次大美洲盃（英文：Copa Interamericana）、1次中北美洲巨人盃冠軍。
呢間球會參加過2006年同2015年嘅世俱盃。

史
1910年代初期，足球喺墨西哥一帶非常流行。尤其喺墨西哥城，有2間學院球會以學生嘅名義嚟成立。1916年10月12號，嗰兩間以「學生」嘅名義成立嘅足球會團隊話搞一間大嘅足球會，但改名時遇到麻煩，因為嗰時墨西哥有好多學校嘅新球會都以「學生」做名。後嚟有位成員——比特路·昆坦尼拉（Pedro "Cheto" Quintanilla）建議將間足球會改名做「美洲」嚟紀念哥倫布日，結果俾好多人讚成而改成噉嘅名。
1924–1925年喺墨西哥美洲隊效力嘅足球員。
球會喺1919年改名做「聯合足球會」，但用咗一年之後就改返原名。1924～1928年期間，球會攞過聯賽冠軍兼有一大班球波撐佢尤其喺1926年，成為第一間墨西哥球會唔喺墨西哥踢波。除咗佢咁巴之閉嘅成績之外，重同主帥請求減少聯賽嘅外援名額。墨西哥足協喺1928年成立之後，重揀咗呢個隊啲隊員去參加1928年奧運會同第一屆世界盃。
直到1942年為止，雖然墨西哥城發展得好快，但佢早就有好多個聯賽響度。喺1942–43賽季，第一屆國家初級聯賽正式舉行，但球會曾經喺1920年代同1930年代賽季冇參賽。1954年時攞咗球會第一次聯賽盃冠軍。
1956年，球會被賣到飲料廠商Jarritos。新贊助商諗住將呢間球會打造成超級波隊，結果喺1954～55賽季攞咗國家盃冠軍，甚至贏埋一次墨西哥冠軍盃。但從1959年7月22號開始滑坡，一直返唔到轉頭，結果贊助商唔玩喇，將隊波賣咗畀Telesistema Mexicano，但老細唔識足球。不過佢啲戰績反而彈返起身，1959–1960賽季攞咗聯賽亞軍，1964年4月21號攞到第一個中北美冠軍盃冠軍，再喺1965年5月21號實現盃賽2連冠。
1970年世界盃閉幕之後，墨西哥足協搞咗足球改革，先係將聯賽一分為二，而美洲隊入咗2號區，榜首兩位喺賽季尾以決賽形式爭冠軍。結果美洲隊喺1970–1971、1973–1974同埋1975–1976賽季攞到冠軍，1977年重攞咗中北美黃金盃冠軍。
球會喺1980年代時期，喺中北美賽場搞咗佢一代嘅王朝。先係攞咗5次國內聯賽、2次超級盃同1次中北美黃金盃冠軍。但到咗1990年代，成績開始出現波動，凈係攞到1990年中北美黃金盃同1993年大美洲盃冠軍，之後幾年連冠軍都攞唔到，直到2001年8月攞咗一次中北美洲巨人盃返嚟。而聯賽冠軍喺2002—2003賽季先至重新攞返。
美洲足球會曾經喺2006年世界球會冠軍盃同南韓嘅全北現代汽車隊踢過。
2005—2006賽季嘅中北美黃金盃決賽嘅國家打吡入面，墨西哥美洲以總比分2-1擊敗咗托盧卡，攞咗冠軍，同時係球會第一次參加世俱盃。喺2006年底辦嘅世俱盃比賽入面，佢雖然擊敗咗亞冠嘅全北現代汽車殺入最後4強，但之後連續輸咗畀歐冠嘅巴塞隆拿同非冠嘅開羅國民而攞到殿軍。
2006年世俱盃結束之後第二年，佢雖然喺聯賽凈攞咗亞軍，但嗰年聯賽盃三甲不入。嗰年雖然被邀請到南美盃重一直殺入到決賽，但最後因客場入波唔夠數而輸咗畀沙蘭迪兵工廠（英文：Arsenal de Sarandí），攞到亞軍。不過2007年嘅IFFHS排名方面，球會重一度去到世界前10。之後除咗2008年攞過InterLiga冠軍之外，2008～2014年連冠軍都未掂過。但喺2015年4月29號喺加拿大滿地可作客以4-2戰績，夾埋總比分5-3擊敗咗滿地可衝擊，攞咗第六次中北美洲黃金盃冠軍，重攞埋2015年世界球會冠軍盃嘅參賽資格。
2015年12月13號晏晝，墨西哥美洲喺大阪市長居陸上競技場挑戰廣州恆大淘寶足球會，上半場雙方互交白卷，下半場雖然墨西哥美洲隊憑藉奧列維·皮拉爾塔喺55分鐘入咗波，但廣州恆大淘寶喺第80分鐘入咗波，重喺臨完場時遇到「黑色1分鐘」被反勝，無緣4強。隨後爭第五位賽事當中，以2-1擊敗非冠嘅TP馬湛比而攞到第5。
墨西哥薄餅

Tortilla係源自墨西哥嘅傳統餅食，傳統上會用粟米粉做原料，依家好多時亦會用小麥粉，將原料揉成麵糰後，㩒成圓形薄片，再放上平底鑊烘熟。墨西哥薄餅通常都包住餡食，譬如整墨西哥卷。

餡餅（quesadilla）
Quesadilla，又叫「墨西哥餡餅」，形似意大利薄餅。可以用tortilla做皮。

釀餡薄餅（Mexican pizza）
Mexican pizza形似quesadilla，但表面有餸。
墨西哥足球代表隊

墨西哥足球代表隊，花名中北美之王，係代表墨西哥嘅足球隊，由墨西哥足球總會打理，會出席國際足球賽事好似世界盃、美洲金盃咁。
呢隊歷嚟參加16次FIFA世界盃決賽周，當中喺1970年FIFA世界盃、1986年FIFA世界盃兩次晉身最後八強。
墨西哥航空

墨西哥航空（西班牙文：Mexicana de Aviación，簡稱：墨航）係墨西哥第一間航空公司，亦係全球歷史第三耐嘅航空公司（次於荷蘭皇家航空同埋澳洲航空）。喺2010年停飛之前，墨西哥航空喺國內嘅主要競爭對手係墨西哥國際航空，但呢兩間公司喺多條航線會有施代碼共享。
墨西哥航空曾經喺2000年7月1號加入星空聯盟，但已經喺2004年3月31號退出，然後喺2008年4月9號由西班牙國家航空贊助、美國航空輔助，喺2009年11月10號加入寰宇一家，代表寰宇一家喺中美洲地區經營，同寰宇一家唔同嘅成員合作。
2010年8月28號，墨西哥航空宣布申請破產保護，第二日中午起無限期停飛所有航班。2010年9月7號，墨西哥法院接受墨西哥航空嘅破產保護申請。